विज्ञान के विकास के साथ-साथ संचार प्रणाली का भी बहुत विकास हो चुका है। आज टेक्नोलॉजी की मदद से अज्ञात स्थानों से लेकर चाँद और मंगल ग्रह पर मानव जाति बसने बारे में सोच रही है। इतनी तकनीकी प्रगति के बावजूद आज भी दुनिया में कुछ ऐसी सभ्यताएं हैं, जिनका आधुनिक सभ्यता से कोई लेना-देना नहीं है।
यह कुछ ऐसी जनजाति हैं जो हमारी दुनिया से बिल्कुल अलग-थलग रहती हैं। आज हम ऐसी ही कुछ आदिवासी जनजातियों के बारे में जानेंगे, जो बाकी दुनिया से कटी हुई हैं। इनमें से कुछ प्रजातियां तो अभी भी हमारी सभ्यता के बारे में शायद ही जानती हैं। साथ ही कुछ ऐसी प्रजातियाँ हैं, जो अपने क्षेत्र में हम इंसानों के दखलंदाजी बिल्कुल मंजूर नहीं करती हैं। कौन हैं वो प्रजातियां, आइए उनके बारे में जानते हैं-
सेंटिनेल जनजाति, अंडमान द्वीप
आज भी सेंटिनल द्वीप पर 60 हजार साल पुराना इंसानी कबीला रहता है। इस कबीले का बाहरी दुनिया से कोई संपर्क नहीं है। इस कबीले के लोग उनके क्षेत्र में दाखिल होने वाले लोगों हमला भी करता है। हिंद महासागर में अंडमान द्वीप के नॉर्थ सेंटिनल आइलैंड पर सिर्फ नाव के जरिए पहुंचा जा सकता है। इस जनजाति के लोग ना तो किसी बाहरी व्यक्ति के साथ संपर्क रखते हैं और ना ही किसी को खुद से संपर्क रखने देते हैं।
वैज्ञानिकों के मुताबिक सेंटिनेल जनजाति ने करीब 60 हज़ार साल पहले अफ़्रीका से अंडमान में पलायन किया था। फिलहाल इनकी आबादी काफी कम हो गई है।
साल 2017 में भारत सरकार ने इन जनजातियों की तस्वीरें लेना या वीडियो बनाने को ग़ैरक़ानूनी करार दे दिया था। इसके उल्लंघन पर तीन साल क़ैद की सजा तक हो सकती है।
यह एक प्रतिबंधित इलाका है जहां आम इंसानों की एंट्री पर बैन लगा हुआ है। माना जाता है कि साल 2004 में आई सुनामी में भी यह जनजाति बचने में कामयाब रही थी।
उस दौरान, अंडमान में नेवी का एक हेलिकॉप्टर उत्तरी सेंटिनेल इलाक़े में दौरा कर रहा था और जैसे ही उनका हेलिकॉप्टर थोड़ा नीचे की तरफ उतरने लगा तो इस जनजाति के लोगों ने हेलिकॉप्टर पर तीरों से हमला करना शुरू कर दिया था।
इस हमले के बाद ही उनके सुरक्षित होने का पता चला था। इनके बारे में ये भी कहा जाता है कि ब्रिटिश राज में जब इस जनजाति का संपर्क ग्रेट अंडमानियों से हुआ था तब सारा समुदाय बीमारी के कारण ख़त्म हो गया था, क्योंकि इनकी प्रतिरोधक क्षमता हमारी तरह नहीं हो पायी है। लिहाजा, हमारे संपर्क में आने से इन्हें बीमारियां हो जाने की संभावना बहुत बढ़ जाती है।
इसके अलावा, इस द्वीप पर जारवा जनजाति भी बसती है, जो बाहरी लोगों के प्रवेश पर उनपर तीर चलकर हमला करती है। ऐसे कई केस देखने को मिले हैं जब इन जनजातियों पर लोगों की हत्या के आरोप लगे हैं। बीते कुछ महीनों में यह जनजाति काफी चर्चा में आई थी।
'कोरोवाई' जनजाति, पापुआ न्यू गिनी
दक्षिण प्रशांत में स्थित पापुआ न्यू गिनी के जंगलों में रहने वाले आदिवासी भी बाकी दुनिया से अलग रहते हैं। या प्रजाति 'कोरोवाई' या 'फोर पीपुल्स' के नाम से भी जानी जाती है। इनकी खोज एक डच मिशनरी ने की थी, इससे पहले इनके अस्तित्व के बारे में दुनिया को कोई खबर नहीं थी।
यह रहस्यमय जनजाति के लोगों का बाहरी दुनिया से कोई संपर्क नहीं है। इनके रहन-सहन की वजह से इस जनजाति के लोगों का बाकी जनजातियों से हिंसक झगड़ा होता रहता है।
कोरोवाई लोग भूमि अधिकार-वन अधिकार के लिए खूनी युद्ध से भी नहीं कतराते हैं। कहते हैं ये लोग क्ररूता से एक-दूसरे पर वार करते हैं और अपने दुश्मनों का सिर काटकर उनका दिमाग या मस्तिष्क निकालकर खा लेते हैं। इस जनजाति के लोग दुश्मनों के मतिष्क से बने भोजन को 'ओमनासटस' कहते हैं जिसे वह दुश्मन की हार और अपनी जीत के तौर पर पकाते हैं।
1974 में इनकी खोज के बाद काफी लोगों ने यहाँ आना शुरू कर दिया था। लेकिन इसके बावजूद ये लोग बाहरी दुनिया से संपर्क रखना पसंद नहीं करते हैं।
कोरोवाई लोग जमीन से 6 से 12 मीटर ऊंचाई पर पेड़ों पर बने घरों में रहते हैं। ऊँचाई पर रहने के पीछे इनका मकसद बाहरी आक्रमण और बुरी आत्माओं से बचने का होता है।
ये लोग जीवनयापन करने के लिए शिकार करते हैं और बताया जाता है कि ये मछली पकड़ने में माहिर होते हैं। माना जाता है कि इस जनजाति के लोग बहुत अंधविश्वासी होते हैं।
सूरमा जनजाति, सूडान / इथियोपिया
दक्षिण सूडान और दक्षिण-पश्चिम इथियोपिया सूरमा जनजाति के लोग रहते हैं। ये लोग भी दुनिया से कोई संपर्क रखना पसंद नहीं करते हैं। ये लोग अपनी अजीब शारीरिक विशेषताओं के लिए जाने जाते हैं। इन में और अन्य अलग-थलग लोगों में एक अंतर है। दरअसल, ये लोग आधुनिक हथियारों का उपयोग करते हैं। इनके पास एके -47 जैसे आधुनिक हथियार होते हैं।
इस जनजाति का मुख्य काम जानवर चराना है। इस जनजाति में जिसके पास जितने ज्यादा जानवर वह उतना ज्यादा अमीर कहलाता है। ये लोग मानते हैं कि जिंदा जानवरों का खून पीने से उनकी ताकत बढ़ती है। लिहाजा, इए लोग महीने में एक बार जानवरों का खून पिते हैं।
इनकी जनसंख्या हजारों में है और ये नीलो-साहारान भाषा बोलते हैं। इनका इथियोपिया की मुर्सी और मीन जनजाति से भी संबंध है।
मास्को-पिरो जनजाति , पेरू / ब्राजील
अमेज़न में भी सबसे अलग-थलग लोग जनजाति मास्को-पिरो रहती है। ब्राज़ील ने इन जनजातियों पर नज़र रखने के लिए ब्राज़ील में फ़ुनाई नाम की एजेंसी बनाई है। यह पेरू से ब्राजील के बीच पलायन करती है। यह जनजाति फ़ुनाई नाम के फाउंडेशन द्वारा खोजी गई थी। फ़ुनाई अमेज़न के जंगलों में रहने वाली जनजातियों को ट्रैक करती है।
इस फाउंडेशन के एंथ्रपॉलजिस्ट जंगल में जाकर इन लोगों से संपर्क में आए बिना ही इनको जानने की कोशिश करते हैं, जिसमें इनके खान पान और तकनीकें और रहन सहन का अध्ययन करते हैं। अमेज़न के जंगलों में रह रही आदिम जनजातियां की सितंबर 2007 में हेलीकॉप्टर से 20 लोगों की तस्वीरें खींची गईं।
इस आदिवासी समूह को पेरू सरकार ने बाहरी दुनिया से संपर्क न रहने की बात कही है और साथ ही लोगों को भी जबरदस्ती इनके क्षेत्र में न घुसने का निर्देश दिया हुआ है।
वहां की सरकार ने इनसे डायरेक्ट संपर्क पर भी प्रतिबंध लगाया हुआ है, क्योंकि इनकी प्रतिरोधक क्षमता इतनी अच्छी नहीं है कि वह वह आम आदमी में मौजूद जर्म्स को झेल सके।
एंथ्रपॉलजिस्ट के अनुसार यह जनजाति सीजन के हिसाब से पलायन भी करती है। लेकिन सबसे चौंकाने वाली घटना जून 2014 में ब्राजील में हुई, जब 7 मास्को-पीरो स्थानीय गाँव की एक नदी के किनारे मदद के लिए आए थे।
वैसे तो, मॉस्को-पिरोरो आसानी से बाहरी लोगों पर हमला नहीं करता है, लेकिन आम लोगों की हत्या के कई आरोप हैं। अन्य अलग-थलग लोगों की तरह ये लोग भी, तीर, धनुष और भाले का मुख्य हथियार के तौर पर इस्तेमाल करते हैं और ये लोग भी वे कपड़े नहीं पहनते हैं।
ब्राजील और पेरू ने इनके साथ संपर्क करने की कोशिश की है, लेकिन भाषा की वजह से यह संभव नहीं हो पा रहा है। हालांकि, येन के लोग थोड़ा समझते हैं लेकिन पूरा नहीं समझते हैं। लिहाज़ा, भाषा की वजह से अभी तक अच्छे संबंध स्थापित करना संभव नहीं हो पाया है।
अवा जनजाति, ब्राजील
सर्वाइवल इंटरनेशनल संस्था के अनुसार, उत्तरी ब्राजील के 'अवा' दुनिया की सबसे लुप्तप्राय जनजाति है। इस जनजाति के कुछ सदस्यों का बाहरी दुनिया से हल्का संपर्क रहा है।
साथ ही, ये भी माना जाता है कि अभी भी ऐसे सैकड़ों सदस्य हैं जिनका बाहरी दुनिया से कोई संपर्क नहीं हुआ है।
अवा जनजाति पेशे से शिकारी और संग्राहक होती हैं। आमतौर पर ये लोग 30 के समूह में घूमते हैं। ये कई बार हफ्ते तक चलने वाले शिकार पर मिलकर जाते हैं।
अवा जनजाति वन्यजीवन से करीबी रिश्ता रखते हैं जिसमें ये लोग अनाथ बंदरों और एनी जानवरों को पालते हैं।
ये लोग जानवरों को परिवार का हिस्सा मानते हैं और यहाँ तक कि इस जनजाति की महिलाएं महिलाएं इन्हें स्तनपान भी कराती हैं।
तो ये थी कुछ ऐसी जनजाति, जिन्हें बाहरी दुनिया से संपर्क रखने में कोई दिलचस्पी नहीं है। ये लोग अपनी जगह पर खुश हैं। ऐसे में हमारी नैतिक जिम्मेदारी बनती है कि हम भी इनके क्षेत्र में घुसपैठ न करें।